Sagunt torna a ser protagonista en el programa 'España Directo'
30 de maig 2019

​![](/media/q2bpbemo/17_c_edirecto.jpg)  
Ahir, 29 de maig, el programa _España Directo_ va visitar la platja del Port de Sagunt, catalogada com a Platja Millor Vigilada d'Espanya, amb motiu de la seguretat en esta platja gràcies a la implantació del primer servei de drons de salvament de tot el país, que tenen l'objectiu d'ajudar en les tasques de vigilància i auxili que exercixen els socorristes.  

  

“**Sagunt és un referent consolidat i reconegut i, en este cas, promocionàvem la seguretat de les nostres platges**”, ha afirmat la regidora de Turisme en funcions, Natalia Antonino, qui ha assegurat que ja s'estan posant en marxa els dispositius necessaris de cara a l'estiu, perquè el turista “**puga sentir-se més segur quan vinga a la platja**”.

  

El programa, que s'emet cada vesprada en Televisió Espanyola (TVE), va mostrar el treball que es realitza en piscines, amb les proves preparatòries per al servici de socorrisme, al costat del treball realitzat per la Policia Local de Sagunt a les platges. Es van emetre en directe des de la platja del Port de Sagunt un rescat en platja i maniobres de RCP –reanimació cardiopulmonar- realitzades per professionals de l'empresa d'ambulàncies, Sierra Calderona.

  

Amb esta, ja són huit les ocasions en les quals _España Directo_ ha visitat el municipi, de forma totalment gratuïta i aconseguint gran difusió en l'àmbit nacional. Concretament, l'emissió d'ahir va aconseguir un 7% d'audiència, el que es traduïx en 700.000 espectadors.​

*   [](http://www.facebook.com/sharer.php?u=https://aytosagunto.es/va/actualitat/sagunt-torna-a-ser-protagonista-en-el-programa-espana-directo/ "Facebook")
*   [](http://twitter.com/share?url=https://aytosagunto.es/va/actualitat/sagunt-torna-a-ser-protagonista-en-el-programa-espana-directo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-torna-a-ser-protagonista-en-el-programa-espana-directo/ "Linked In")
*   [](mailto:?body=https://aytosagunto.es/va/actualitat/sagunt-torna-a-ser-protagonista-en-el-programa-espana-directo/)